# **DECIZIA ETAPEI DE ÎNCADRARE**

## NR. PROIECT din 09.09.2019.

Ca urmare a solicitării de emitere a acordului de mediu adresate de **S.C. CARPATHIAN SPRINGS S.A**, cu sediul în loc. Vatra Dornei, str. Republicii, nr. 33, jud. Suceava, înregistrată la APM Harghita cu nr. 6968/22.07.2019, completată sub nr. 7347/05.08.2019, nr. 7698/19.08.2019, nr. 7706/19.08.2019, nr. 7988/29.08.2019, nr. 8333/11.09.2019, în baza:

**- Legii nr. 292/2018** privind evaluarea impactului anumitor proiecte publice şi private asupra mediului,

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 27.08.2019, că proiectul ***“ Execuție lucrări de foraj AQUA 5 (Tarnița) – perimetrul Păltiniș Sud-Vest, comuna Bilbor, județul Harghita (realizarea lucrărilor pentru prospecțiuni/explorare și execuție foraje)”*** propus a fi amplasat în extravilanul comunei Bilbor, jud Harghita, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**a) proiectul se încadrează în prevederile Legi 292/2018, anexa nr. 2 pct. 1. Lit. d și pct. 2. lit.d;**

**Descrierea proiectului:**

Prin prezenta investiție se dorește ocuparea temporară a suprafeței de 400 mp aflată în fondul forestier național, cu defrișarea vegetației forestiere, în vederea realizării unor lucrări de explorare (ulterior de exploatare), pentru identificarea unor noi surse de apă, a fost emisă Fișa Tehnică de transmitere – Defrișare nr. 11145/03.06.2019 și Avizul nr. 6326/15.07.2019 pentru ocuparea temporară a terenului din fondul forestier național aflat în proprietatea Primăriei Gălăuțaș, emis de RNP-Romsilva, Direcția Silvică Suceava, Ocolul Silvic Broșteni. Titularul deține Licența de explorare nr. 21539/2018 pentru explorarea resurselor de apă minerală naturală din perimetrul Păltiniș Sud-Vest, jud. Harghita, emis ANRM.

Accesul în zonă se realizează din drumul național DN 17 care leagă Vatra Dornei de Șaru Dornei și continuă cu drumul județean DJ 174 Vatra Dornei-Bilbor.

De asemnea se dorește începerea lucrărilor de explorare a unui nou foraj pe amplasamentul analizat.

Scopul forajului este de a depista și capta stratele poros – permeabile cu potențial acvifer cantonate până la adâncimea de 150 m, apa captată urmând a fi utilizată în scopul îmbutelierii și comercializării.

Forajul AQUA 5 (Tarnița) este amplasat la cota 1149,333 (cota locală din ridicarea topo), pe valea Neagra.

Cel mai apropiat curs de apă este pârâul Neagra aflat la circa 60 m, est, faţă de Forajul AQUA 5 (Tarnița).

**Caracteristicile proiectului:**

Pană la adâncimea de 15 m forajele vor fi executate prin metoda circulației directe folosind noroi de foraj pe bază de bentonită. Diametrul de săpare va fi de 444.5 mm. Pană la adâncimea de 15 m se va introduce coloană de protecție de 273 mm. Coloana de protecție va fi cimentată in spate.

De la 15 m la 150 m se va săpa în sistem ciocan de fund (aer comprimat). Forajul va fi tubat cu coloane si filtre de 140 mm ᴓ, de tip Johnson. De la 45 m adâncime la 150 m în spatele filtrelor și a coloanei se va introduce pietriș mărgăritar. Cimentarea coloanei se va face de la suprafață la adâncimea de 45 m.

Filtrele vor fi amplasate de la o adâncime mai mare de 50 m după interpretarea cartării în mare detaliu a geologiei rocilor extrase cât și a diagrafiei geofizice de sondă.

Dezvoltarea forajului se va face prin pompări cu pompa mamut pană la limpezirea apei, atât in gaura liberă, inaintea introducerii coloanei si a pietrișului mărgăritar, cât si după introducerea acestora.

Dacă forajul se va dovedi a fi productiv va fi protejat cu o „căsută de foraj”, ce va fi realizată din panouri sandwich pe structură metalică.

Coordonatele de delimitare a perimetrului de explorare AQUA 5 (Tarnița), jud Harghita, în sistemul Stereo 70, sunt următoarele:

|  |  |  |
| --- | --- | --- |
| Punct | X | Y |
| 200 | 624675,070 | 530264,111 |
| 201 | 624665,456 | 530281,648 |
| 202 | 624647,918 | 530272,034 |
| 203 | 624657,533 | 530254,497 |

***b) cumularea cu alte proiecte existente și/sau aprobate:*** - amplasamentul proiectului se află în vecinătatea perimetrului de exploatare Păltiniș sud, deținut de titular

***c) utilizarea resurselor naturale, în special a solului, a terenurilor, a apei și a biodiversității****:* se va capta apă minerală naturală.

***d) producţia de deşeuri:***

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

**În perioada de realizare a investiției:**

*În timpul construcţiei:*

*-emisii în aer: -* emisii de gaze de eşapament, şi utilaje - aceste emisii vor fi doar temporare

*-zgomot: -*generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei

- *protecția solului și subsolului:*- prin destinația lor, lucrările ce se vor efectua pentru realizarea investiţiei nu afectează solul din punct de vedere al poluării sau al modificării structurii acestuia. Pentru realizarea investiției se vor efectua săpături, dar nu se vor introduce substanţe poluante în sol şi nu se va modifica structura sau tipul solului.

*În timpul funcționării:*

*- emisii în apă*: - dezvoltarea forajului se va face prin pompări cu pompa mamut pană la limpezirea apei, în consecință nu este poluare remanentă.

*- emisii în aer:* - în timpul captării nu există emanații în aer.

*- zgomot: -* extracția apei minerale se va face cu pompe acționate electric, neexistând poluare fonică.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice): -* cea mai apropiată zonă locuită se află la o distanță de circa 5.400 m faţă de investiția analizată, iar activitatea desfășurată în cadrul perimetrului nu va influența negativ așezările umane.

1. **Amplasarea proiectului**

**a) utilizarea actuală și aprobată a terenului:** : teren în extravilanul comunei Bilbor *conform Certificatului de urbanism nr. 12/18.07.2019 emis de Primăria Bilbor, folosință actuală zonă de exploatare.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: - *resurse de apă minerală relativ abundent în zona proiectului*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul nu se află în zonă protejată.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a extravilanului com. Bilbor, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *- impactul minor.*

g) cumularea impactului cu impactul altor proiecte existente și/sau aprobate: - Nu este cazul.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit neefectuarea evaluarea impactului asupra corpurilor de apă în conformitate cu adresa nr. 15.559/19.08.2019 emisă de ABA Siret sunt:**

- a fost emis avizul de gospodărire a apelor nr. 226/29.08.2019 de către ABA Siret.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Respectarea condițiilor impuse de Avizul de gospodărire a apelor nr. 226/29.08.2019, emis de ABA Siret.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. La finalizarea investiţiei și înaintea punerii în funcțiune conform Ordinului M.M.D.D. nr.1798 din 2007 cu modificările şi completările ulterioare, aveţi obligaţia de a solicita şi de a obţine revizuirea autorizaţie de mediu nr. 82/07.12.2017.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**DIRECTOR EXECUTIV,**

DOMOKOS László József

**P.ŞEF SERVICIU AAA, ȘEF SERV CFM,**

ing. BOTH Enikőing. SZABÓ Szilárd

**ÎNTOCMIT, ÎNTOCMIT,**

ing. Barabás Zoltán geogr. Mihály István